**Y CYNGOR DYSGU DIGIDOL CENEDLAETHOL**

**CYLCH GORCHWYL**

**Diben y Grŵp**

Mae'r Cyngor Dysgu Digidol Cenedlaethol yn bodoli er mwyn goruchwylio a rhoi cyngor i Lywodraeth Cymru ar y Rhaglen Dysgu yn y Gymru Ddigidol.

**Cyfarfodydd**

Bydd y Cyngor Dysgu Digidol Cenedlaethol yn cwrdd unwaith bob chwarter blwyddyn.

Dylid dosbarthu agenda a phapurau'r cyfarfodydd drwy e-bost 7 diwrnod cyn pob cyfarfod.

Cyhoeddir agenda a phapurau cyfarfodydd blaenorol gan yr ysgrifenyddiaeth.

Bydd y Cyngor yn cytuno ar leoliadau ar gyfer eu cyfarfodydd o leiaf un tymor ymlaen llaw.

Bydd yn ofynnol i bob aelod o’r grŵp gadarnhau nad oes ganddo fuddiannau sy'n gwrthdaro ag unrhyw fater sy'n cael ei ystyried gan y Cyngor.

Bydd Llywodraeth Cymru yn cwrdd â chostau teithio a chynhaliaeth rhesymol y cadeirydd a'r aelodau wrth gyflawni gwaith ar ran y Cyngor. Bydd y rhain yn unol â graddfeydd y sector cyhoeddus.

**Aelodaeth**

Ceir rhestr o aelodau’r Cyngor Dysgu Digidol Cenedlaethol yn Atodiad A.

Bydd gofyn i unrhyw aelod a fydd yn absennol o ddau gyfarfod yn olynol ildio ei le ar y Cyngor. Gofynnir i’r ysgrifenyddiaeth ddod o hyd i gynrychiolydd newydd yn ei le.

**Aelodau ychwanegol ac is-grwpiau**

Bydd y Cyngor yn gallu cyfethol aelodau ychwanegol a sefydlu is-grwpiau, er enghraifft er mwyn ymestyn eu harbenigedd neu i gefnogi gweithgareddau â blaenoriaeth iddynt.

Bydd angen cytuno ar aelodaeth ychwanegol gyda Llywodraeth Cymru lle bo goblygiadau ariannol.

**Cworwm**

Ystyrir bod cworwm yn y Cyngor pan fydd y Cadeirydd, yr Ysgrifennydd a deg aelod yn bresennol.

**Swyddogaethau'r Grŵp**

1. Cynnal trosolwg o'r Rhaglen Dysgu yn y Gymru Ddigidol a rhoi cyngor i Lywodraeth Cymru gan roi sylw penodol i'r canlynol:

* + ymwneud rhagor â dysgwyr a gwella deilliannau
  + defnyddio technoleg ddigidol er mwyn cefnogi gwell dysgu ac addysgu
  + llythrennedd digidol
  + ymwneud â mentrau addysg eraill
  + datblygiadau newydd a thechnolegau sy'n dod i'r amlwg
  + llais y dysgwr

2. Yn benodol, cynghori ar y canlynol:

* + datblygu Hwb (y llwyfan dysgu ar gyfer Cymru gyfan) a'r Storfa Ddigidol Genedlaethol
  + mesurau i wella addysgu TGCh a chyfrifiadura;
    - mesurau i hybu dinasyddiaeth ddigidol gyfrifol

3. cynigion ar gyfer monitro a gwerthuso'r defnydd o dechnoleg ddigidol ar gyfer addysgu a dysgu

4. monitro cynnydd yn unol â cherrig milltir allweddol fel y nodir yn y Rhaglen Dysgu yn y Gymru Ddigidol

5. bod yn ffynhonnell o arweiniad, gwybodaeth a chymorth ar gyfer Llywodraeth Cymru

6. codi materion sy’n destun pryder mewn perthynas â Dysgu yn y Gymru Ddigidol

7. bod yn llysgenhadon i'r Rhaglen Dysgu yn y Gymru Ddigidol

**Dangosyddion perfformiad y Cyngor Dysgu Digidol Cenedlaethol**

Bydd y Cyngor Dysgu Digidol Cenedlaethol yn adolygu canlyniadau ei waith yn seiliedig ar y canlynol:

* i ba raddau mae'r Rhaglen Dysgu yn y Gymru Ddigidolyn diwallu anghenion pobl.
* os oes ymdeimlad o optimistiaeth a brwdfrydedd dros ddysgu yng Nghymru;
* mynediad at TGCh a chyflymder band eang sy'n “gwneud i'r rhain ddigwydd”.

**Aelodau Cyngor Dysgu Digidol Cenedlaethol 2014-16**

**Janet Hayward (Cadeirydd)** – Ysgol Gynradd Tregatwg, Y Barri

**Iain Tweedale** - BBC Cymru

**Angharad Mai Roberts** – Canolfan Sgiliaith, Grŵp Llandrillo-Menai

**Mark Jones** – Ysgol Gyfun Gymraeg Llangynwyd, Maesteg

**Darren Long** – Ysgol Tregwyr, Abertawe

**Gareth Dacey** – Ysgol Gynradd Cwmclydach, Rhondda Cynon Taf

**Ty Golding** – Ysgol Gynradd Ynys y Barri, Y Barri

**Geoff Elliott** – Coleg Sir Benfro, Sir Benfro

**Dilwyn Owen** – Ysgol Gyfun Bro Morgannwg, Y Barri

**Chris Britten** – Ysgol Anghenion Addysgol Arbennig y Deri, Penarth

**Catherine Kucia** – Ysgol Gynradd Glan-wysg, Casnewydd

**Simon Billington** – Cyngor Bwrdeistref Sirol Wrecsam, Wrecsam

**Huw Marshall** – S4C, Caerdydd

**Siân Thomas** – GWE / Cyngor Bwrdeistref Sirol Conwy, Conwy

**Tom Crick** – Prifysgol Metropolitan Caerdydd, Caerdydd

**Janice Lane** – Amgueddfa Cymru, Caerdydd

**Robin Williams** – Ysgol Gynradd Llanrug, Gwynedd

**Mathew Rees Jones** – Prifysgol Cymru y Drindod Dewi Sant

**Jessica Jones** – Ysgol Beirianneg Prifysgol Caerdydd

**Simon Brown** – Estyn, Arolygiaeth Ei Mawrhydi dros Addysg a Hyfforddiant yng Nghymru